section_heading: Politički rad
paragraph_text: Na upozorenje koje je Ivan Lorković rekao još kao član Hrvatsko-srpske koalicije 1917. godine, da se mora pripremiti Hrvatsku da nakon rata bude ravnopravan partner pobjedničkoj Srbiji, Šurmin se sljedeće 1918. u lipnju odazvao te su oboje istupili iz te koalicije, obrazloživši to riječima 'Koalicija izigrala i izigrava narodnu koncentraciju'. Od 1917. se je odijelio od koalicije i skupa s Ivanom Lorkovićem stvorio skupinu disidenata oko Malih novina. 1917. je bio članom Zemaljskog gospodarskog povjerenstva u Zagrebu. Ondje se bavio pitanjima opskrbe.